નવી દિલ્‍હી તા.૬ : કેન્‍દ્ર સરકારના કર્મચારીઓ અને પેન્‍શનરો માટે સારા સમાચાર છે. વડાપ્રધાન નરેન્‍દ્ર મોદીએ કર્મચારીઓ અને પેન્‍શનરોને વધુમાં વધુ લાભ મળે અને ૭માં પગારપંચનો અમલ વહેલામાં વહેલી તકે થાય તે માટેના આદેશો જારી કર્યા છે. પીએમ મોદીએ સચિવોની કમીટીને જણાવ્‍યુ છે કે, કોઇપણ કાપકુપ કર્યા વગર કર્મચારીઓ અને પેન્‍શનરોને વધુમાં વધુ લાભ મળે તે માટે અહેવાલ જેમનો તેમ સ્‍વીકારી લ્‍યો. ૪૭ લાખ જેટલા સરકારી કર્મચારીઓ અને પર (બાવન) લાખ પેન્‍શનરોને આગામી બે માસમાં જ પગાર વધારો અને એરિયર્સ મળી જાય તેવી શકયતા છે.